கேள்வி: மருந்தாக்கியல் கண்காணிப்பு - மருந்துகளின் அபாயங்களைக் கண்டுபிடித்தல் பற்றி நீங்கள் என்ன அறிந்துள்ளீர்கள்?
பதில்: பொதுவாகப் புதிய மருந்துகளைச் சந்தைப்படுத்துவதற்கு முன்னராக அவற்றை விலங்குகள் மற்றும் மக்களின் மீதான ஆய்வுகளில் பயன்படுத்துவது அனைத்து நாடுகளிலும் சட்டமாக இயற்றப்பட்டுள்ளது. மருந்து தயாரிப்பில் ஈடுபடும் நிறுவனங்கள் அல்லது அவர்களின் முகவர்கள் ஆகியோர் அந்த மருந்து எந்தவொரு நோயின் சிகிச்சைக்காக உருவாக்கப்படுகிறதோ அந்த நோய் கொண்டுள்ளவர்களில் சில ஆயிரம் பேர்களைக குழுக்களாக அமைத்து அவர்களின் மீது புதிய மருந்தின் பாதுகாப்பு மற்றும் திறன் ஆகியவற்றை ஆய்வு செய்கின்றனர். இவ்வாறான ஆய்வில் மருந்தல்லாத, ஆயினும் மருந்தைப் போலவே தோற்றமளிக்கும் பிளசிபோ என்னும் போலி மருந்து மற்றும்/அல்லது அந்த நோய்க்கென ஏற்கனவே சந்தையில் கிடைக்கப் பெறும் பிற மருந்துகளைப் பயன்படுத்துவர். இத்தகைய மருத்துவப் பரிசோதனைகளின் நோக்கம் பின்வருவனவற்றைக் கண்டுபிடிப்பதாகும்: * மருந்து வேலைசெய்கிறதா மற்றும் எந்த அளவிற்கு வேலை செய்கிறது; * காயமேற்படுத்தும் அளவிற்கான விளைவுகளைக் கொண்டிருக்கிறதா; மற்றும் * அதனுடைய பலன்-காயம்-அபாய விவரம் - காயங்களுக்கான சாத்தியத்தை விட, பலன்களின் சாத்தியம் அதிகமானதா, அவ்வாறு இருப்பின் எந்த அளவிற்கு மற்றும் காயம் உருவாகும் சாத்தியம் இருப்பின் அதன் தீவிரத் தன்மை பொதுவாக மருத்துவப் பரிசோதனைகளை மேற்கொள்வதானது ஒரு மருந்தின் செயற்பாட்டுத் திறனையும் மற்றும் அதனால் சாத்தியமாக விளையக் கூடிய காயங்களையும் நமக்கு உரைப்பதாக அமையும். பெரும் ஆய்வுத் தொகுப்பாக்கங்களில், வயது, பாலினம், ஆரோக்கிய நிலை, இனம், மற்றும் பல வேறுபட்ட இயல்புகளைக் கொண்ட பரிசோதனைக் குழுக்கள் தேவையான நம்பகத்தன்மை கொண்ட தகவல்களை வழங்கலாம். மருத்துவப் பரிசோதனையில் விளையும் மாறுபாடுகள் அறுதியாகக் குறிப்பிடப்பட்டு கட்டுப்படுத்தப்படுகின்றன. மேலும், முடிவுகள் பரிசோதனைக் குழு பிரதிநிதித்துவ மாதிரியாக இருக்க்கூடிய தொகுப்பாக்கத்திற்கு மட்டுமே தொடர்புள்ளவையாக இருக்கின்றன. ஒரு மருத்துவப் பரிசோதனை எல்லாச் சூழ்நிலைகளிலும் மருந்தின் விளைவுகள் என்னவாக இருக்க கூடும் என்பன பற்றிய முழு விவரங்களையும் உரைப்பதில்லை. உண்மையில், அவை முழு விவரம் என்று அறிவிப்பதுமில்லை. ஆயினும், ஒரு மருத்துவப் பரிசோதனை போதுமான அளவு விபரங்களைத் தெரிவிக்கிறது. இங்கு "போதுமானது" என்னும் சொல்லின் பொருள், பலன் மற்றும் காயத்தின் ஏற்றுக்கொள்ளக்கூடிய சமநிலையின் அடிப்படையில் சட்ட அமைப்பாலும் நிகழ்கால தீர்ப்புக்களாலும் தீர்மானிக்கப்படுகிறது.
கேள்வி: மருந்தாக்கியல் கண்காணிப்பு - ஐரோப்பா குறித்து விரிவாக சொல்லுங்கள்.
பதில்: ஐரோப்பாவிலான மருந்தாக்கியல் முயற்சிகளை ஐரோப்பிய மருந்துகள் நிறுவனம் (European Medical Agency) ஒருங்கிணைக்கிறது. அவை, சட்ட மற்றும் அதிகாரபூர்வமான தேசிய மையங்களால் நடத்தப்படுகிறது. ஐரோப்பிய மருந்துகள் நிறுவனத்தின் முக்கியமான பொறுப்பு ஐரோப்பியச் சமூகங்களில் கண்டுபிடிக்கப்பட்ட மருந்துகளுக்கான சந்தேகத்திற்குரிய தீவிர மற்றும் எதிர்மறை விளைவுகளை உள்ளிட்ட மருந்தாக்கியல் கண்காணிப்புத் தரவுத்தளத்தை பராமரித்து உருவாக்குவதே ஆகும். இந்த அமைப்பு ஒத்ததான, ஆயினும் தனித்தனியானதாக, மனித மற்றும் கால்நடைகள் தொடர்பான எதிர்விளைவுகளின் தரவுத்தளங்களையும் கொண்டிருக்கிறது. ஐரோப்பாவில், தனிப்பட்ட சந்தையிடுதல் அதிகார அமைப்புகள் (மருந்து நிறுவனங்கள்) மின்னணு வடிவத்தில் பெறப்படும் அனைத்து எதிர்மறையான விளைவுகளையும் சமர்ப்பிக்குமாறு கேட்டுக்கொள்ளப்படுகின்றன. பல்வேறு பங்குதாரர்கள் தெரிவித்த கோருதல்கள் சமூக சட்டவமைப்பில் வரையறுக்கப்பட்டுள்ளன. இவற்றில் கீழ்வருவன குறிப்பாக உள்ளடங்கும்: * நெறிமுறை (Ethics Code) எண் 726/2004 * மனித மருந்துகளுக்கு, ஐரோப்பிய யூனியன் வழிகாட்டி 2001/83/இசி சேர்மம் மற்றும் வழிகாட்டி 2001/20/இசி * கால்நடை மருந்துகளுக்கு, வழிகாட்டி 2001/82/இசி சேர்க்கப்பட்டதன்படி. தகவல் தெரிவிக்கும் செயற்பாட்டினை, இந்த நோக்கத்திற்காக உருவாக்கப்பட்ட வர்த்தக மென்பொருள் கொண்டோ அல்லது இதற்கான வலைத்தளத்தின் முகப்புப் பக்கத்தின் வழியாக அணுகப்படக்கூடிய இவிடபிள்யுஇபி (EVWEB) எனப்படும் வலைத்தளப் பயன்பாட்டின் வழியிலோ மேற்கொள்ளலாம். இந்த வலைத்தளத்தைப் பயன்படுத்த அதில் புகுபதிகை செய்வது அவசியம். 2002ஆம் ஆண்டில் மருந்து தயாரிப்பு நிறுவனங்களின் தலைமையாளர்கள்http://heads.medagencies.org/ ஐரோப்பியக் கண்டத்தில் அபாய நிர்வாக உத்தியை நிறுவும்படியான கடப்பாட்டிற்கு ஒப்புக்கொண்டுள்ளன. வல்லுனர்களின் உதவி பெறுதல், மற்றும் கூட்டு உழைப்பை ஊக்கப்படுத்துதல் போன்றவற்றை மேம்படுத்துவதற்கான ஐரோப்பிய மருந்தாக்கியல் கண்காணிப்பு ஆகியவை இதற்கெனவே நிறுவப்பட்டுள்ள பணிக்குழுவின் செயற்பாடுகளாகும்.